Sve teme 


sA 


l2avojeno 


Zaštićeno autorskim pravom 


Prihološka 
vfiGOJOJAFO 


Važna napomena 


Omjer zlatnog reza 
Krivulja intenziteta 
Razlika intenziteta između polja i znakova 
Vrh polja (Vrh ili VP) 
Protutežna oznaka (skraćeno PO) 
Najniža oznaka (skraćeno NO) 


Suodnos značajki križeva u svakom polju 
s tri prostorno-vremenska slijeda svakoga polja 


Ponavljanje koraka u istomu slijedu 


Izračun najniže oznake 


SA Razrada, preinaka i prilagodba - Ivica Matijević dA 


(£) Zagreb, 1970.- 2023. 


Psihološka 
ofiBojosaro 


Važna) BADOGOGAA 
200. MASLAŠOVAIM ooo 


Sve astrologijske sastavnice, polja, znakovi, planeti, i ino u kozmogramu, simboliziraju 
arhetipske procese unutar kolektivno nesvjesnoga, odnosno prispodobljuju temeljne 
pripadne obrasce unutar ukupnosti čovjekova doživljavanja i ponašanja, kao stanovite 
poredbene značajke prvotnoga psihičnog i/ili tvarnog ustrojstva a koji su, arhetipovi, 
sveopći, posvudašnji i vječni u postojanju i trajanju. 


Pritom valja ponovno naglasiti, planeti jesu stvarna nebeska tijela ali ne predstavljaju 
neposredno stvarne osobe što je, dakako, i nemoguće, već samo vrste pretpostavljenih 
simboličkih 'mentalnih  slika', arhetipova, vrste očitovanih simboličkih predodžbi, 
djelotvornih sila i energija, koje osoba može pojmiti doživljavanjem i izraziti ponašanjem. 


Dakle, riječ planet samo je odgovarajuća izričajna zamjembenica kojom se 
prispodobljuje oblik različitog sa sličnim postojanjem, stoga je samo vjerojatna simbolička 
naznaka mogućeg unutarnjeg stajališta ličnosti, tjelesna ustrojstva i onoga što osobu 
pokreće u danim okolnostima, odnosno jezični izričaj prenesenoga značenja koji se rabi za 
objekt različit od onoga kojemu prvotno i zbiljski pripada ... kao što, primjerice, sat pokazuje 
vrijeme ali nije vrijeme niti na vrijeme utječe ... 

Primjerice, vrlo aktivan Mars u kozmogramu prispodobljuje nešto oštro, izravno, silovito, 
izazovno ... No, pritom ne poimamo da je planet Mars, tijelo Sunčeva sustava, izazivač ili 
uzročnik nezgoda što, dakako, ne može ni biti, već, u pripadnu prenesenu značenju, 
razumijevamo da razlog tomu leži u iznimno smionim, ali istodobno prenagljenim i nerijetko 
nerazboritim postupcima same osobe. Time Mars, onim što prispodobljuje, naznačuje ne 
samo mogućnost da se nabodemo ili u nešto zaletimo, pa i susretnemo s vrlo izravnom ili, 
čak, naprasitom osobom koja nije nužno muškoga spola, već nerijetko takvima određuje i 
nas same. Stoga, na osobnoj razini doživljavanja može biti naznakom izrazita, napose 
mišićna napor, pokušaja kakvoga prodora, promidžbe i potvrđivanja, ili srdžbe, iznimne 
smionosti sve do nepotrebna izlaganja pogibelji, upalna proces itd. 

Stoga, kada tijekom razmatranja bilo kojeg astrološkog čimbenika ili sastavnice 
primjenjujem riječi kao što su prožima, uzrokuje, stvara, utječe, djeluje, usmjerava, upravlja, 
pokreće, potiče, pokazuje, označava, naznačuje, navješćuje i sl., striktno mislim na 
prispodobe, izričajne zamjembenice u prenesenome značenju, primijenjene u astrologijski 
ugovorenomu simboličku prostorno-vremenskomu sustavu, suodnosno ljudskome biću, u nj 
upredene i 'pounutrene' poput stanovitih obilježja, značajki, sposobnosti, osobitosti, radnji, 
funkcije, procese, i inog.... 

Dakako, sve suodnosno trenutku vremena isključivo mjerenomu na Zemlji jer svaki 


vremenski odnos s bilo kojim nebeskim objektom, ovisno u njegovoj udaljenosti, odraz je 
nedavna i/ili već odavna minula trenutka - dakle prošlost. 

Omjer zlatnog reza 


“Geometrija posjeduje dva velika blaga: jedno je Pitagorin poučak, a drugo je zlatni rez. 
Prvo se može usporediti sa čistim zlatom, a drugo s draguljem neprocjenjive vrijednosti. “ 


Johannes Kepler, Mysterium cosmographicum (Svemirska tajna), 
Tubingen 1596. godine 


U razmatranju prostora, s dinamičkoga stajališta, zakonitost omjera zlatnog reza ima 
iznimno važno značenje. 


Kažemo da su dvije veličine u zlatnomu rezu ako se manji dio odnosi prema većemu kao 
što se veći dio odnosi prema ukupnomu, odnosno ako vrijedi: 


a b 

—=——=2A (približno 3/5 (točno: 1 = 0.382 + 0.618) 
b a+b 

Uobičajeni postupak omiljen poradi jednostavnosti primjene 

(tzv., 'unutarnji' zlatni rez): 


1. Na dužini AB napravi se okomica dužine polovice C 
udaljenosti od A do B s krajnjom točkom C D 


2. Krug oko C s polumjerom CB sječe stranicu AC u točki D 


3. Krug oko A s polumjerom AD dijeli dužinu AB u omjeru 
'zlatnog reza' u točki S 


Pravilni peterokut 


1) Omjer duljine dijagonale i duljine osnovice pravilnoga 
peterokuta je zlatni omjer 


2) Svake dvije dijagonale u pravilnomu peterokutu (koje se sijeku 
unutar peterokuta) sijeku se u omjeru zlatnoga reza 


Glede primjene omjera zlatnoga reza u kozmogramu postoji 
pravilnost u valovitoj zakrivljenoj liniji koja opasuje sustav polja, jasno 
vidljiva na crtežu, gdje se krivulja naizmjenično uzdiže i ugiba, pulsira, 
od vrhunca, odnosno vrha polja, gdje se puls obilježja polja 
najsnažnije očituje, do, najnižega dijela, najniže oznake (NO), 
odmorišta snaga, stanja mirovanja, usredotočenja, prikupljanja, 
sazrijevanja, preustroja za kasnije djelovanje. 

Ova naizmjenična uzbibanost snaga može se usporediti s centrifugalnom i 
centripetalnom silom gdje, na vrhovima polja, sila intenzivno gura snage prema van 
(centrifugalna), dočim u najnižemu dijelu, sila privlači snage prema sebi (centripetalna), gdje 
će, pak, u nekovrsnu vlastitu središtu, obnoviti energiju, prikupiti novu snagu, preusmjeriti 
je i istisnuto prema van. Dakle, intenzitet snaga diljem kozmograma odvija se prema ritmu 
omjera zlatnoga reza. 

Omjer zlatnoga reza polja možemo izvesti u oba smjera oko sustavu polja: krećući u 
smjeru kazaljke na satu, ili obrnuto, jer u svakomu polja postoji i točka nazvana protutežna 
oznaka (PO). 


Glede boljeg razumijevanja tih pojmova postavimo malu kazaljku sata na 9, a veliku na 
12 sati. Sada pomaknimo veliku kazaljku u lijevo, obrnuto od njezina kretanja, i naići ćemo 
na protutežnu oznaku, a nakon toga vratimo je ponovno na 12 sati i pomaknimo u desno, u 
smjeru njezinu kretanja, i naići ćemo na najnižu oznaku (kao na donjem crtežu). Iz psihološke 
točke gledišta, lijevo uvijek znači prema unutra, a desno prema van. 


Hrivulja intenziteta 


Krivućja intenziteta iliti energetska MC 
krivulja sastavnica je od velike važnosti 
glede različite prosudbe planeta unutar 
sustava polja, slijedom koje možemo, u 
svakomu polju, razlikovati tri područja s 
drukčijim stupnjevima očitavanja. 


Razvidno na crtežu, vanjski obod poput 
uzbibane nazubljene linije, valovita oblika, 
zovemo = krivuljom = intenziteta koja, 
opasujući cjelokupni sustav polja, svoj 


vrhunac doseže na samome vrhu polja ve Cc) (2 v 
(Vrh/VP), a potom opada i u svojemu a kg 


najnižemu djelu dospijeva do najniže 
oznake (NO). Najniža oznaka je pojam koji i | m 


IC 


rh 


se primjenjuje za razdoblja koje se odnosi 

na najmanji stupanj energije svakoga polja, smiraj. Dakle, u svakomu polju postoji vršna i 
najniža točka, što zapravo odgovara točkama koje proizlaze iz omjera zlatnoga reza 
primijenjenog na veličinu svakoga polja. 

No, u početcima dugoga procesa traganja, s ovim se točkama radilo pragmatično, a 
slučajnost povezanosti sa zlatnim rezom uslijedila je mnogo kasnije i, s tog razloga, postoji 
malo odstupanje (u trećem decimalno mjesto: pragmatično 0,615, zlatni rez 0,618) između 
brojki unutar priručne tablice, koja se koristi za izračunavanje udaljenosti dobne točke, 
najniže i protutežne oznake, ovisno o veličini svakoga polja (kartica Tabela UDT-NO-PO). 


Krivulja intenziteta, suodnosna zlatnom rezu vrha polja i najniže oznake, povezana je s 
djelotvornosti polja i pokazuje koja je zona, unutar polja, energetski najsnažnija ili najslabija, 
zapravo je naznakom da značaj svakoga polja započinje u trenutku uzdizanja krivulje od 
točke smiraja (NO) prethodnoga polja pa prelazi preko vrha sljedećega polja i proteže se 
nadalje do njegove točke smirenje (NO). Stoga, i postoji neminovno preklapanje između 
susjednih polja, ili različitih životnih područja. 

Riječju, učinak polja ne započinje na njegovu vrhu ili naglo završava prije vrha sljedećega 
polja, poput nekovrsne prepreke, jer se značajke polja preklapaju i, u stanovitoj mjeri, 
prožimaju i upotpunjuju, što pridodaje važne nijanse raznim interesnim područjima i utire 

put znatno istančanijem razlikovanju i stoga nam krivulja intenzitet omogućuje točno 
odrediti stupnja djelotvornosti prispodobljenih značajki planeta u poljima. 


Razlika intenziteta između 
polja i znakova 


Pravilnosti izvedene iz omjera zlatnoga reza, razvidne na krivulji intenziteta 
prispodobljenih odlika polja, također su primjenjive i na prispodobljena obilježja znakova. 

Znano je, znakovi su energetski izvori napajanja planetarnih snaga i smatra se da je 
očitovanje najveće snage oko sredina svakoga znaka, dočim je razmjerno slabo očitovanje 
snage prema kraju i s početka svakoga znaka. 


Primijenimo li zlatni omjer na znakove Zodijaka, zakretanjem udesno, u smjeru kretanja 
kazaljke na satu, rez se nalazi na 12" znaka, što znači da planet očituje najveću snagu kada 
se nalazi na 12" bilo kojega znaka, jer na tom položaju od znaka upija (prima) mnogo više 
potencijalne energije nego kada se nalazi na njegovu početku ili kraju. 

U prirodnoj, jednakomjernoj, razdiobi, na donjoj slici, primjećujemo da se zodijački znak 
Ovan rasprostire preko Ascendenta, jer os AC-DC nije točno na 0? stupnjeva Ovna ili Vage, 
već na 12“ istih, što su, istodobno, i najsnažnija područja polja, jer se najjača točka 
odgovarajućeg znaka (12*) nalazi se vrhu polja, dočim se najslabiji dio znaka, približna 
sredina, poklapa s najnižom oznakom polja. 


X ih ' 

Tako dobivamo točno podudaranje ili opreku između dvaju referentnih sustava, pri čemu 
je odnos kategorija bitno različit, ovisno o tomu radi li se o sustavu polja ili znakova. 
Sustav znakove prispodobljuje nasljedna obilježja, ono što je prisutno od rođenja, a 


prema položaju planeta u znaku, razmatramo podatke o izvoru energije koju planet crpi iz 
tog znaka, što nam pomaže razumjeti koja nasljedna obilježja određuju izvedbene učinke 
prispodobljenih planetskih značajki. 

Sustav polja pak, položajem planeta, unutar njega, naznačuje gdje se sposobnosti, 
prispodobljene planetima, očitiju u praktičnomu životu, gdje ih se želi primijeniti, pa stoga 
sustav polja i jest ključna sastavnica u psihološkomu tumačenju kozmograma. 

Nadalje, razmatrat ćemo pojedinost triju glavnih točaka svakoga polja i njihove 
međuodnose. To su: vrh polja, protutežna oznaka i najniža oznaka. 


Vrh polja (Vrh iti VP) 
Postavka: Vrh polja i uski dio uza nj, neposredno prije i iza njega, va 
djelatno je i provedbeno područje. Prikupljene snage, 
uzdignite na najvišu razinu, na vrhunac, ovdje su silovito 
usmjerene prema van. 


Pobuđene izvršne snage, na vrhu nekoga polja, iznimno su znakovite. Djelotvorne 
stvaralačke sile u punome su zamahu. Odgovarajuće sposobnosti i značajke, prispodobljene 
planetima, mogu se u potpunosti primijeniti u životu. Izvanjska životna činidba i provedba 
doseže najvišu razinu a katkad, uvelike nadilazeći granice, može biti i naznakom 'svake 
prekomjernosti'. Dio ispred vrha polja naznačuje prekomjerno djelovanje znakovito za to 


polje, dočim dio iza vrha usmjerava ka optimalno djelotvornom očitovanju. 


Sve planetarne snage na vrhu polja, isijavajući prema van, uvijek se usmjeravajući prema 
okruženju, opažajući ozračje, usredotočuju se na neposredne učinke i posljedične ishode. No, 
to se ne zbiva odjednom. Naime, kroz prispodobu planetnih značajki, čovjek, smjerajući ka 
'vrhu', prije djelovanja, opažanjem i pobližim upoznavanjem, postupno uči o drugim svojim 
osobinama, sposobnostima, posebnostima i mogućnostima, uglavnom prikrivenima u, 
(podsvjesnome), međuprostorima oko najniže oznake, ili na noj samoj. 


Misao Kada je planet na Vrhu polja ili u njegovoj neposredno blizini, sve se njegove 
vodilja:  prispodobljene značajke mogu, u životu, potpunoma primijeniti i plodonosno 
uporabiti. Značajke se, na vanjske podražaje, pojačano odzivaju i potvrdno 

očituju spram okruženja. 
Primisao - Iskustvo uspješnosti 


Učinci 
Dakako, nije uvijek slučaj da je planet smješten izravno na samome vrhu polja, već se on 


može nalaziti neposredno prije ili nakon vrhunca. Ovi prostori ili uski dijelovi prije ili nakon 
vrha polja različitih su značenja. 


Psihološki razmatranu, pobuđena uzlazna smjeranja ka bilo kojemu vrhuncu, 
prispodobljenog vrhom polja, iziskuju psihičku uravnoteženost, jer je to i stanje osobite 
osjetljivosti. Naime, prije vrha moramo se silno napregnuti kako bismo uopće dospjeli do cilja 
iliti vrhunca. Breme ovoga napor može nam biti preteško, pa postoji mogućnost da 
smalaksamo prije domašaja samoga cilja. Katkad želimo odustati, sve napustiti, pomiriti se s 

neminovnim. Ovisno o nečijoj naravi ova okolnost može, nadomjesno, također biti iznimnom 
žudnjom za postignućima. 


Prijetnja na vrhu ili vrhuncu je da ne možemo potpunoma obuzdati energiju ili upravljati 
njome, pa zbog prekomjerne ushićenosti, tolikim mogućnostima, može uslijediti urušavanje 
vlastitih snaga, uz neveselo saznanje kako su uzaludno utrošene i gorku spoznaju da je 
vrhunac, unatoč svemu ili baš zato, ostao nedohvatnim. 


Silazni put s vrhunca uzrokuje, pak, drukčije psihičko stajalište. Silan je zanos jenjao i, snove 
točke gledišta, sve je jasnije a dalekosežna zamisao, osmišljena prije vrha, može se prevesti u 
stvarnost. Doimlje se, u skladu s osi (nasuprotna polja), da se gotovo samo po sebi, bez 
osobitih smetnji, može započeti s ubiranjem plodova prethodnoga truda. 


Odrednice za razmatranje 


Znano je, svako polje prispodobljuje svoju psihološku tematiku, svoj djelokrug, područje 
određenih interesa ili opseg aktivnosti ... 

Polje 9, primjerice, prispodobljuje vlastito stvaralački unaprjeđujuće i plodonosno 
razmišljanja, mudroslovlje, svoj životni svjetonazor i duhovne stavove u potrazi za pravim 
smislom svega postojećeg. Svaki se planet, već prema svojim prispodobljenim značajkama, u 
9. polju bavi ovim pitanjima. No postoje razlike, ovisne o dijelu polja u kojemu se planet nalazi. 
Planet smješten neposredno prije vrha 9. polja prispodobljuje veće zanimanje za filozofiju. 
lako je u 8. polju, zapravo, još uvijek zauzet obvezama društvenih pitanja, njega umnogome 
zanima sloboda stvaralačke misli. Ovaj interes za tematiku 9. polja pokazuje još od najnižega 
dijela krivulje intenziteta 8. polja, odnosno od najniže oznake. 


Ako se, pak, planet nalazi u 9. polju, ali neposredno prije vrha 10. polja, osoba i dalje, već 
prema prispodobljenim značajkama planeta, očituje filozofske stavove, ali ju umnogome 
zanima vlastita karijera, odnosno želi ostvariti ono što je iznjedrila dubokoumnim 
promišljanjem u 9. polju. 

Dakle, neposredno prije vrha polja, prispodobljene su značajke planeta u dvojbi: on je, 
planet, još uvijek zaokupljen tematikom polja u kojemu se nalazi, ali ga neodoljivo privlači 
tematika sljedećega polja. Pritom se energije umnogome usredotočuju na ono što će 
uslijediti. Planet se, potom, uz pripomoć svojeg nositelja dobne točke kao žarišta svijesti, 
nakon 'prelaska' vrha polja, u potpunosti poistovjećuje s tematikom tog polja. Sada, poradi 
nedvosmislenosti i jasnoće svrhe, osoba može, prispodobljene značajke planeta, uspješno 
primijeniti u životnu području prispodobljeno poljem koje slijedi. Shodno tomu, općenito, 
ovdje su prispodobljene značajke planeta umnogome djelotvornije nego li kada se on nalazi 
neposredni prije vrha polja. 

Ta je razlika iznimno važna, osobito u tumačenju kozmograma blizanaca. Naime, često, 
jedina, ali bitna, razlika između takvih dvaju kozmograma jest da je u jednomu slučaju planet 
ispred, a u drugomu iza, vrha osi polja. 

Načelno, najveća je svrhovitost unutar zone koja se proteže od vrha do najniže oznake. U 
tom životnome području, kojega polje prispodobljuje, provedbena je snaga, a koju planet 
prispodobljuje, najdjelotvornija jer se smjer planetne energije i tematika polja podudaraju. 
No, unutar te zone još je jedna znakovita točka koja zaslužuje pozornost: protutežna oznaka. 

Protutežna oznaka (skraćeno PO) 


Omjera zlatna reza (ZR) ove oznake, unutar svakoga polja, računa 
se suprotno od smjera kretanja kazaljke na satu 

Najniža oznaka je na najnižemu dijelu krivulje intenziteta, dočim je 
protutežna oznaka, koja slijedi iza vrha, njezin zrcalni odraz na istoj 


udaljenosti od sredine polja. Udaljenosti najniže oznake računamo od 
vrha polja silazno prema unaprijed, a udaljenost protutežne oznake uzlazno, odnosno 
unatrag od vrha sljedećeg polja. 


Postavka: Protutežna oznaka je naznaka utroška energije uzročena padom vršne 
snage, odnosno prispodobljuje nekovrsni 'energetski uspornik', protutežu 
između silovita zamaha vrha polja i odmorišne točke, najniže oznake. 
Psihološki, taj utrošak iziskuje uravnoteženje i usredotočenje preostale 
energije, upiranje svih raspoloživih snaga i sposobnosti ka ostvarenju 
ciljeva s dugoročnim učinkom. 


Na vrhu polja planeti, iliti prispodobljena 'sredstva činidbe', najplodonosnije djeluju 
prema van. No, ishod je često toliko silovit u nadiranju, prodoru i širenju, žustar i neumoljiv 
u djelovanju do granica napetosti, ustvrdio bih i podnošljivosti, što je vrlo teško obuzdati i 
nadzirati pa posljedično uzroči 'energetsko trošenje". 

Odmakom, udaljavanjem od vrhunca, od te iznimno pobuđujuće potrebe za djelovanjem, 
i približavanje odmorišnoj točki najniže oznake, planet se podvrgava učincima usporavanja 
siline zamaha prispodobljenih mu značajki - kratkomu predahu poradi svrhovita 
preusmjeravanja snaga. Silini potisna zamaha vrhunca, s jedne strane, suprotstavlja se sila 
'kočenja', s druge strane, pri čemu je nužno ovladati preostalom energijom, odnosno 
prispodobljenim značajkama planeta, stišati početni žar, zadržati motivaciju usmjerenom, 
pospješiti i svrhovito usmjeriti izvedbene sposobnosti. 

Dakle, zadaća planeta, koji se nalazi na protutežnoj oznaci ili u njezinoj neposrednoj 
blizini, umješno je ovladavanje, nadziranje i upravljanje prispodobljenim mu značajkama, 
odnosno njegovim unutarnjim sposobnostima, pobudama, htijenjima, čeznućima i inim, kao 
i usredotočeno usmjerenje ka ostvarenju prethodno, na vrhuncu, zacrtanih ciljeva. 


Misao Svim prispodobljenim odlikama i značajkama planeta, na protutežnoj oznaci 

vodilja: ili u njezinoj neposrednoj blizini, možemo svjesno i voljno ovladati, nadzirati 
ih i u životu usmjeravati djelotvorno, svrsishodno i plodonosno. 

Primisao - Iskustvo odziva htijenju 


Učinci 
Na protutežnoj oznaci, tom usporniku unutar krivulje intenziteta, nadomak smo točke 


smirenja. Tada spoznajemo da naše snage nisu neiscrpne, moramo ih preraspodijeliti, 
uviđamo da treba promisliti, uskladiti se i djelovati svrhovitije ne iscrpljujući se u silini žara 

ushićenja, eda ne bismo sagorjeli. 

Dakle, prvotni siloviti zamah vrhunca, gotovo na granici primoranosti, i dalje je djelatan 
jer ga ustaljujuće snage još ne dovode u suspregnuto ili potpuno nepokretno stanje, samo 
što ovdje više nije toliko prekomjeran. Na protutežnoj oznaci, postižemo stanje ravnoteže 
suprotstavljenih sila, a održavamo je snagom svoga uma i volje. No, to nije stanje mirovanja, 
već dinamična ravnoteža, gdje se energije raspoređuju u prikladan odnos. Suprotstavljene 
snage, djelujući zajedno, uravnotežuju se u procesu uzvratne sprege. Svaka pojedina sila 
nadzire druge. Zbog stegovno ovladavajuća učinaka, prispodobljene značajke planeta na 
protutežnoj oznaci mogu se uspješno nadzirati, obuzdati, usmjeriti i u životu primijeniti. 
Zamisli, pitanja, činidba ili već štogod započeto na protutežnoj oznaci iznimno je znakovito, 
izvedivo i, u vremenu, održivo, jer ima vlastitu životnost, pa tu oznaku, također, zovemo i 
točkom životna preokreta. 


Na protutežnoj oznaci, zamisli i predodžbe mogu se uskladiti sa zbiljom u stvarnu, 
opipljivu i održivu obliku i izraziti nakane, želje i htijenja. Tu se odvija pravi stvaralački proces 
pobuđen unutarnjom dubokoumnosti i voljnosti za postignućem. Vlastite stvaralačke snage 
mogu se plodonosno i uspješno primijeniti u životu. U znatnoj je mjeri ojačano 
samopouzdanje s velikom vjerom u uspješnost, jer ovdje možemo sami sebe jasno pojmiti. 
Stoga, u slučajevima možebitnih slabosti ili niže razine samopoštovanje, poželjno je kroz 
prispodobljene značajke planeta, ili 'sredstva činidbe', koji se nalaze na protutežnim 
oznakama polja, ojačati samopouzdanje i povećati samosvjesnost. 


Odrednice za razmatranje 


Sunce na protutežnoj oznaci, primjerice, svojim prispodobljenim značajkama, za razliku 
od Sunca na Vrhu polja, gdje je osoba sklona precijeniti sebe, naznačuje osobu velika 
samopouzdanja, svjesnu svojih sposobnosti i vlastite zbilje, koja zna što treba i može učiniti, 
a što ne. Takva je osoba, umnogome, sposobna usredotočiti se na ostvarenje cilja, 
izbjegavajući, pritom, nepromišljeno ili neodgovorno ponašanje. Kada se za štogod odluči, 
tomu posveti sve svoje snage kako bi iz toga iznjedrila najbolje moguće, izostavljajući pritom 
sve suvišno. Poradi vrlo razvijena osjećaja za stvarnost velikih je izvedbenih sposobnosti. 


Čovjek je gospodar vlastitosti osjećaja, stoga i treba voljno nadzirat sve prispodobljene 
funkcije sredstava činidbe (planete), a ne dopustiti im samoživost. Stanovita 'prijetnja' 
protutežne oznake, zabluda je da se sve što je poduzeto, već samim time, može i ostvariti. 
Posljedično, osoba počinje razmišljati načinom 'pritiska prekidača', odnosno želi štogod 
imati i prije nego li za to oslobodi potrebitu energiju, proizvoljno uključujući ili isključujući 
njezin protok. Time je uvelike otežan prirodan odziva na vanjske i unutarnje podražaje, koje 
planet iziskuje u dodiru s oznakom. Naime, primjenjuje li osoba prispodobljene značajke 
ovih planeta samo za zaštitu svojih prava, ili se zalaže samo za vlastite interese u svrhu 
osobne koristi, može postati robom vlastita mehanizma kontrole. 

Dakle, stanovita 'opasnost' protutežne oznake pripisivanje je postignuća i vlastite životne 
uspješnosti isključivo samome sebi i svojim sposobnostima. Tomu je najčešći posljedak 
podizanje zida između sebe i drugih, osamljivanje, strah, nepovjerenje ili osjećaj praznine, 
često upravo u omjeru u kojemu je osoba zavidjela, divila se, ili se bojala drugih. To može 
uzročiti unutarnju krizu koja svoj vrhunac doseže uglavnom na najnižoj oznaci. 

Najniža oznaka (skraćeno NO) 


Omjera zlatna reza ove oznake, unutar svakoga polja, računa se u smjeru 
kretanja kazaljke na satu 


Na crtežu vidimo da svako polje ima točku u kojoj krivulja doseže NO 
najmanji intenzitet, najnižu oznaku, u kojoj je energija na najnižoj razini. 


Postavka: U najnižoj oznaci zamah snaga se zaustavlja i zapada u stanje 
'mirovanja'. Životne su aktivnost suspregnute, više nisu usmjerena prema 
van, već se usklađuju s unutarnjim stanjima. Snage su usmjerene u 
nutrinu, prikupljaju se poradi ustaljenja, produbljivanja i ponovna 
ojačavanja. 
Na najnižoj oznaci uvijek se odvijaju procesi sazrijevanja, unutarnja 
prikupljanja, usredotočenja i preusmjeravanja, nerijetko i preobrazbe, kao 
pripreme za novi početak koji će uslijediti. 


S prispodobljenim značajkama planeta, na najnižoj oznaci, tom odmorištu, kadri smo, 
udubljivanjem u se i uvidom, pomno promisliti i usvojiti iskustva, doživljaje, događaje, 
pothvate i priznanja. No, izostane li, pritom, osjećaj uspješnosti, ovisno o stupnju zrelosti, 
mogući je posljedak stanje potištenosti, malodušnosti ili obeshrabrenosti. Na najnižoj oznaci 
moramo procijeniti ukupnost postignuća i posljedično naučiti štogod iz iskustva, napose 
poraza, neuspjeha ili neostvarenih želje. Najniža oznaka uvijek je povezana s unutarnjim 
odlikama, samoopažanjem, samoispitivanjem, samopredodžbom. Ovdje možemo pristupiti 
svojim unutarnjim životnim područjima, vlastitu središtu, najdubljoj naravi, suštini, svojoj 
duši, pravome unutarnjemu Ja i izravno doživjeti istinskoga sebe. 


Misao _Prispodobljene značajke i odlike planeta na ili u neposrednoj blizini najniže 
vodilja: oznake usmjerene su ka nutrini i ne mogu se plodonosno primijeniti u 
izvanjskome životu. Za daljnje djelovanje potrebuju osobit poticaj i znakovit 

potisak, što često iziskuje duže razdoblje razvoja. 
Primisao - Iskustvo samoopažanja 


Prispodobljene značajke planeta koji se nalaze na najnižoj oznaci, ili u neposrednoj blizini, 
iziskuju iznimno usredotočenje, veliko pregnuće, izuzetnu ustrajnost glede očitovanja u 
izvanjski svijet. Naime, sve dostupno u nutrini bića sada se teže izražava prema van. U 
najboljemu slučaju, uza uzdržljivost i stanovitu samozatajnost, to se očituje usmjeravanjem 
ka unutarnjemu životu, samoopažanju, ojačavanju unutarnjega sebe, sazrijevanju ličnosti i 
općenito privremenom odricanju od težnja ka izvanjskim uspjesima. 


Učinci 
Glede ovovremenih društvenih strujanje, vrjednovanih kroza učinke vanjskih čimbenika, 
prispodobljene značajke planeta na najnižoj oznaci nerijetko su naznakom čega 


problematičnoga, katkada čak i presudnoga. Naime, okruženje gotovo i ne pokazuje 
zanimanje za unutarnje vrednote, iznimne odlike, sposobnosti i umijeća, već samo traži 

izvedbenu i materijalnu životnu potvrdu. No, ovdje se, kao odzivna činidba na zahtjeve 
životnih okolnost, prispodobljene značajke planeta gotovo i ne mogu primijeniti. Planetu 
koji je na najnižoj oznaci, ovisno o njegovu značenju, to umnogome može biti tegobno, do 
duboke duševne boli, a u ranomu djetinjstvu često ishodi traumatičnim utiskivanjima. 

Takozvani nadosobni planeti, Neptun, Uran i Pluton, planeti samonadilaženja, 
preobrazbe i produhovljenja, svojim prispodobljenim značajkama, na najnižoj oznaci ne 
osjećaju toliki pritisak okoline, kao, primjerice, Sunce ili Mars koji, prispodobljujući potrebu 
za samopotvrđivanjem, žude za djelovanjem jer imaju potrebu za odobravanjem svojih 
postupaka od strane okoline. No, nije li osoba zadovoljavajuće umješna odazvati se 
okruženju i dostatno kadra u njemu djelovati, mogu uslijediti stanja psihičke 
neuravnoteženosti, duševne tegobe, živčani poremećaji, potištenost, bezvoljnost i srodne 
poteškoće u skladu sa stupnjem pritiska na najnižu oznaku. 


Dakle, važno je razumjeti obilježja najniže oznake uglavnom u njezinu duhovnu značenju. 
Razmotrimo li planetarni učinak kao stanoviti pritisak na 'ulazne ili pristupne' točke 
unutarnjega središta, kruga u sredini, tada ćemo značajke najniže oznake pojmiti kao 
duhovnu prigodu dodira i uvida u svoje unutarnje duhovo-duševne vrednote, odlike, 
sposobnosti i mogućnosti. Samo potpunoma osviješteni možemo svrsishodno uskladiti 
svoje središte s vrlo različitim životnim mogućnostima i iznaći najbolji mogući način izvedbe 
u izvanjskome, na vrhu polja. 

Međutim, većina ljudi ne razumiju što se ovdje iziskuje, jer zauzdani u najnižoj oznaci 
grčevito nastoje podjarmiti svoje unutarnje Ja, koje u tom trenutku mnogi trpi, umjesto da 
uspostave unutarnji mir i nauče osluškivati, obrate pozornost na htijenje središnjega, 
duboko unutarnja bića, unutar sebe samoga, poslušaju i saslušaju unutarnji glas, oslobode 
se i naprave mjesta novom življenju bića koji se želi očitovati, što će iznjedriti ne samo 
potpuno novu, svježu energiju iz neiscrpna duhovno-duševna izvora ukorijenjenu u 
najdubljoj nutrinu, već će također osnažiti čovjek da živi sa i za svoje unutarnje Ja, a ne za 
izvanjske podražaja, uvjetovanja i uloge. Ako osoba iskusi taj iskonsko izvorni, jedinstveni, 
doživljaj jednosti s unutarnjim bićem, uslijedit će uspostava temeljne promjene kroz novo 
ozračje, što će osjetiti kao novo izmijenjeno stanje ili novi početak. 

Taj preokret, koji se odvija u najnižoj oznaci, započet uvidom u unutarnje biće, sa 
zadaćom spoznavanja i oslobađanja istinskoga unutarnjeg Ja za štogod novo, često znači 
nesvakidašnji zahtjev ljudima koji ovise o sjaju izvanjskoga, ili im je posvemašnje 
zadovoljstvo uživanje u vlasništvu, a začeci kojih ipak ovise o ispunjenju tih unutarnjih 
obrata. Ova je preobrazba povezana s procesom 'postojanja i odumiranja', koji se odvijaju, 
s više ili manje pritiska, na svakoj najnižoj oznaci bilo kojega polja. Dakako, razlikovnost je 
ovisno o tomu je li najniža oznaka u začetnomu, ustaljujućemu ili promjenljivomu 
(prilagodljivu) polju. 

Kada je NO u začetnomu polju, a naša je snaga usmjerava prema unutra, činidba može 
biti sama po sebi ciljem pa, ostajući bez potvrdna ishoda, može uzročiti potištenost, 
povećanu potrebom za bilo kakvim nadomjeskom ili očajnički pokušaj izbjegavanja. 

Kada je NO u ustaljujućemu polju povećava se naš osjećaju nesigurnosti pretežito poradi 


kruta prianjanja uza postojeća stanja, predanost uvriježenim navikama i strepnji nad 
imovinom, čega je najčešći ishod nepopustljivost, tvrdokornost i osamljivanje. 

Kada je NO u promjenljivomu (prilagodljivu) polju obrat i novo stvaranje neće nam uzročit 
mnogo poteškoća, jer smo spremni osloboditi preobražajne snage iz dubina svijesti i kadri smo 
oduprijeti se stanjima bezvoljnosti, pa sa stanovitom poletnosti smjeramo ka novim ciljevima. 


U svim poljima, planetarni položaj na NO može dodatno opteretiti osjetljivu samosvijest, 
jer u svakom slučaju, u znatnoj mjeri, izostaje poredbeno međudjelovanje i vrjednovanje 
spram okruženja. 


Odrednice za razmatranje 


Pretpostavimo biće s položajem Sunca na najnižoj oznaci polja, ali na 12-tom stupnju 
znaka, dakle najsnažnijem mjestu u znaku i najslabijem mjestu u polju. Samosvijest, njegovo 
najjače 'oruđe' u vlastitu samorazvoju, je snažna stoga što je u sredini znaka, ali nema načina 
da pronađe odjek u životu, jer se, poradi NO-e, ne može djelotvorno izraziti prema van. 

Većina drugih, iz okruženja, ne želi ništa znati o njegovoj samosvijesti - kao da mu priječe 
očitovanje. Okruženje, kaže: "Ti si odveć sebičan", "Moraš biti ponizan i ne činiti ništa što 
druge opterećuje ili uznemiruje", "Ti nikada nećeš biti netko, nikada nećeš stvoriti nešto", 
itd., a Sunce, i na najnižoj oznaci, toliko silno želi biti 'vidljivo' u životu (represivni odgoj). 
Dakle, u potrebi za samoostvarenjem, znatna unutarnja moć, energija samosvijesti s 
htijenjem izvanjske izvedbe, očito se ne izražava prema van i ne primjenjuje poradi 
zapriječenosti životnih dinamičkih energija. To uzroči potištenost bića koje ima osjećaj 
podređenosti, manje vrijednosti, do razine samoporicanja, osjeća se neshvaćenim, 
neprihvaćenim u svojoj nutrini, usamljenim, a u nekim slučajevima, to također može uzročiti 
sklonost prekomjernu nadoknađivanju, nadomjescima ili pokušaju bijega. No, ono što biće 
može učiniti, s tim 'zapriječenim snagama', jest okretanje prema unutra, povlačenje u se 
svih snaga planeta, koji je na NO-i, i iznjedriti kroz ovu 'unutarnju prominenciju' snagu za 
kontakte. Dakle, planetarna bit ili snaga, kada je na NO-i, može biti izvorom duhovne snage, 
koja će nadoknaditi neuspjeh nametanja i potvrđivanja ličnost, ili to prihvatiti kao 
"neograničen izvor vanjskoga napajanja'. 

Ukratko ponovimo odrednice: 

Ako se planet nalazi ispred najniže oznake i njoj se, s promicanjem DT-e, 'primiče', a nije 
osviješten, njegova prispodobljena obilježja uvelike podliježu silama  negibljivosti, 
nepokretnosti, nedjelatnosti, zastoja, mirovanja, pa biće ubrzo, poradi osjećaja beznađa, 
obuzima raspoloženje predaje pred životnim kušnjama, miri se s neumitnosti životna tijeka, 
neizbježno prihvaća izbježivo, zapada u stanje prepuštanja, ravnodušnosti, bezvoljnost, tihe 
boli, a opirući se unutarnjemu iskustvu najniže oznake teško može štogod poduzeti i 
mijenjati. 

Ako se planet nalazi iza najniže oznake i od nje se, s promicanjem DT-e, 'odmiče', on se 
uspinjući kreće ka području vrha sljedećega polja, pa se svojim prispodobljenim značajkama 
može lakše rasteretiti bremena suzdržanosti i osloboditi zapriječenosti snaga, tako da biće 
može, u prostoru ispred vrha nadolazeće osi, kroz spoznajni procesi, uvidjeti prigodu za 
novim načinom razvoja, a 'unutarnje vrednote' najvjerojatnije prihvatiti kao mjerilo prema 


kojem će se ravnati. 

Suodnos značajki križeva u svakomu polju 
S tri prostorno-vremenska slijeda svakoga polja 


U svakomu su pojedinu polju i tri različita prostorno dijela u kojima se odvijaju i jasno 
ocrtavaju sljedovi širenje i skupljanja. Ova trodioba, također, daje podatke o manjim 
životnim vremenskim razdobljima. U astrologiji su, kao što znamo, značajke triju križeva 
bitne za razumijevanje motivacijske pobuđenosti, odnosno uvjetnosti očitovanja. 


Shodno pretpostavci podudarnosti počelu 'koliko si velik, toliko si i mali', opća razdioba 
zodijaka ili sustava polja prema križevima može se primijeniti unutar svakoga polje, tako da, 
u svakomu pojedinu polju, imamo tri zone različite kakvoće. 


Suodnosno cjelovitomu sustavu polja, primjenom ve 
značajki motivacijska vida triju križeva, pojedina su polja, 
kao što je već spomenuto, podijeljena na tri dijela, u 
slijedu od vrh polja (VP) do protutežne oznake (PO), od 
protutežne oznake do najniže oznake (NO), od najniže 
oznake do sljedećega vrha. Dakako, podjela svakoga polja 
na tri zone ne znači razdiobu na puke prostorno odjeljke, 5 
već je od istančana psihološka značenje, čime se bolje 
razumijevaju 'stanja i procesi' pojedinih zona, a time i polja u cijelosti. Svaka je zona 
pobuđena drukčijom kakvoćom motivacijske dinamikom, što, dakako, iziskuje i drukčiji, 
odnosno gotovo uvijek novi odnos spram tih energija. 


xa Zona od VP do PO-e odgovara načelu začetna križa, što je začetni dio polja koji 
prispodobljuje poduzimanje čega i izvedbu, potičući nas da koristimo našu snagu htijenja 
i djelujemo kako bismo štogod postigli. 

*a Zona od PO-e do NO-e odgovara načelu ustaljujuća križa, što je ustaljujući dio polja koji 
prispodobljuje oblikovanje i učvršćivanje, iziskuje zaštitu i očuvanje onoga što je 
postignuto. 

ža Zona od NO-e do sljedećega VP odgovara načelu promjenljiva (prilagodljiva) križa, što je 
promjenljivi (prilagodljivi) dio polja koji prispodobljuje istraživanje, otkrivanje i nove 
početke. Ovdje smo uvijek u potrazi za nečim novim, nečim čime bi nadvladali uvjete 
ustaljenosti kako bi nastavili s rastom i razvojem. 

Na vrhu polja, djelotvorne sile moraju, glede promjena koje slijede, na najbolji mogući 
način 'silazno' preusmjeriti siloviti zamah i, u začetnomu području, energije svesti na pravu, 
odnosno najbolju moguću mjeru. 

Na protutežnoj oznaci, djelotvorne sile tvore održiv obrazac ili oblik, koji se učvršćuje i 
ojačava u ustaljujućemu području, no ovdje taj obrazac ne mora uvijek poprimiti konačan 
oblik ili stanje, već mora ostati ponajprije održivim. 

Na najnižoj oznaci, djelotvorne sile ne usmjeravaju energije samo na opuštanje i odmor, 
već, slijedom promjenljiva područja, upućuju na duboko promišljanje i odziv unutarnjim 
vrednotama. 

Ono što je sljedovano od ustaljujuća područja, u promjenljivu, području smišljanja čega 
novoga, preinačuje se poradi poboljšanja što, pak, iziskuje prevladavanje zabrana 
ustaljujuća područja, pa u konačnici vodi do sljedećega vrha i potpuna preusmjeravanja. 

Područja između ove tri oznake podudaraju se s kakvoćom triju križeva otprilike kako 
slijedi: 

Od VP do PO Od PO do NO Od NO do sljedećega VP 

Započinjanje | > Ustaljivanje | Mijenjanje 

Činidba Zbijanje Ublažavanje 

Energija Oblik Misao 

Napor Prikupljanje Predah 
il Izvedba , Učvršćivanje Promišljanje 

Proces stvaranja Svrhovita uporaba A Oblikovanje zamisli 


Dakako, ovo je samo prijedlog, a popis se može proširiti ... 

Slijedom od vrha jednoga polja, preko protutežne oznake, pa preko najniže oznake, do 
sljedećega vrha, očigledno je da različiti dijelovi polja imaju različite učinke ovisno o značajkama 
začetnih, ustaljujućih ili promjenljivih (prilagodljivih) polja kao cjeline, suodnosno kakvoći 
začetna, ustaljujuća ili promjenljiva (prilagodljiva) vida motivacije. U svakomu se polju, njegova 
sadržajna tematika ponešto drukčije prožima, dopunjuje i odziva. Najniža oznaka, u 
ustaljujućemu polju kao cjelini, uznastojat će ustrajati umnogome više nego li u promjenljivomu 
(prilagodljivu) polju, u kojemu je znatno manje djelotvorna, dočim je vrh polja najdjelotvorniji u 
začetnomu polju, protutežna oznaka, pak, uvijek je različite djelotvornosti ovisno o tomu je li u 
začetnom, ustaljujućem ili promjenljivomu (prilagodljivu) polju kao cjelini ... 


Natuknica: Glede boljega razumijevanja razjasnimo. Razdiobu sustava 12 
znakova na tri astrološka križa primjenjujemo i na razdiobu sustava 12 polja, a 
svaki od križeva obuhvaća četiri znaka, odnosno četiri suodnosna polja. 
Začetni križ obuhvaća znakove - Ovna, Raka, Vage i Jarca 

i suodnosna začetna polja - 1.,4.,7.i 10. 


Ustaljujući križ obuhvaća znakove - Bika, Lava, Škorpiona i Vodenjaka 
i suodnosna ustaljujuća polja - 2.,5.,8. i 11. 
Promjenljivi (prilagodljivi) križ obuhvaća znakove - Blizanaca, Djevice, Strijelca i Riba 
i suodnosna ustaljujuća polja- 3.,6.,9. i 12. 

No, svako pojedino od 12 polja, zasebno kao cjelina, podliježe daljnjoj podjeli na tri 
istovjetna dijela izvedene iz razdiobe triju križeva. 

Dakle, prvo začetno polje, suodnosno začetnome križu, podijeljeno je, kao cjelina, na tri 
dijela - začetni, ustaljujući i promjenljivi (prilagodljivi) , drugo ustaljujuće polje, suodnosno 
ustaljujućemu križu, podijeljeno je, kao cjelina, na tri dijela - i opet začetni, ustaljujući i 
promjenljivi (prilagodljivi), i tako u krug, za svako polje zasebno. 


Podjela svakoga od 12 polja na tri dijela ishodi s 12 x 3 = 36 različitih razlikovno 
nadovezujućih sklopova, što omogućuje podrobniju procjenu ljudskog ponašanja. 
Pridodamo li tomu 12 znakova, ishod je uistinu velika razlikovnost. 

Tako, primjerice, Mars u začetnomu znak, začetnomu polju i začetnomu dijelu polja, 
napose neposredno iz njegova vrha, prispodobljuje odista iznimnu primoranost, ishitrenost, 
nepromišljenost, kratkoročnu prinudnu i silovitu činidbu spram okruženja koje to baš i ne 
odobrava, dočim u začetnomu znak, začetnomu polju, ali ustaljujućemu dijelu polja 
prispodobljuje umnogome umjereniju činidbu, odnosno nastojanje umješnija ovladavanja, 
nadziranja i upravljanja onim postupcima koje okruženje ne odobrava, dočim u 
promjenljivomu dijelu prispodobljuje promišljeniju, prilagodljiviju, ka svrsishodnosti 
usmjerenu činidbu koja unekoliko nailazi na odobravanje okruženja ... 


Ponavljanje koraka u istomu stijedu 


Tijekom našega života, kako DT promiče kroz svako polje, uvijek doživljavamo i 
proživljavamo ovaj slijed razvojnih stupnjeva u istomu redoslijedu. Na vrhu polja osjećamo 
potrebu za započinjanjem čega novoga, nadamo se da ćemo postići neki novi cilj, a ako u 
tomu uznastojimo, bit ćemo umnogome uspješnijima nego li u drugim razdobljima. Tijekom 
sljedeće dvije godine često uspijevamo u ostvarenju naših ciljeva. Na PO-i prilagođavamo se 
najboljoj mogućoj uporabi naše energije. To je dobro razdoblje za ostvarenje projekata koje 
smo odavna započeli ili na njima radili jako dugo vremena. Kako se bližimo razini naše NO- 
e u opadanju i je naša poduzetnost i na kraju ovoga razdoblja, gotovo četiri godine nakon 
intenzivnog djelovanja od vrha, u izravnu smo dodiru s NO-om, pri čemu je naša energija 
dospjela u stanje mirovanja, a kada to usporedimo s drugim trenutcima našeg života, često 
imamo osjećaj neuspjeha. To je dobro prijelazno razdoblje za promišljanje. NO je uvijek 
trenutak za promjene, preobrazbe, a u skladu sa stavom koji smo zauzeli to je vrijeme 
preokreta, no to je isto tako i razdoblje možebitne krize. 


Kakvoću križeva također možemo razmatrati iz stajališta sljedećih određenja: misao, 
energija, oblik. 


U promjenljivim poljima (promjenljiva križa) smišljamo zamisao (misao) 
U začetnim poljima (začetna križa) imao potrebu učiniti nešto s njom (energija) 
U ustaljujućim poljima (ustaljujuća križa) dajemo joj pouzdani oblik (oblik) 

Slikoviti prikaz 


Zamislimo da smo lončar koji izrađuje vazu ... 


Uzimamo komad vlažne gline i počinjemo ga oblikovati. 
Ključnu energiju za proces oblikovanja osigurava nam energija začetnih polja. Kada 


završimo obradu, zadovoljni smo, jer smo stvorilo nešto, postigavši zadovoljavajući oblik, 
točno onakav kakvim smo ga prvotno zamislili. 


Sljedeći je korak ostaviti vazu da se osuši, a zatim je stavite u pećnicu. 


Postupak pečenja stvrdnjava vazu dajući joj čvrstoću, jer glina očvršćuje kako voda 
isparava. Dok taj postupak ne završi, oblik vaze još je uvijek pod utjecajem vlage i može se 
iskriviti pod pritiskom ili oštetiti mehaničkim udarcima. Nakon završena pečenje, vaza 

poprima konačna svojstva, čvrsta je, postojana, manje podložna nesmotrenim postupcima 
s njom, što je zadaća energije ustaljujućih polja. 


Svaki stvoreni, ustrojeni i postojani oblik koristi nekoj svrsi. Tako i u našoj vazi možemo, 
stanovito vrijeme, uživati kao u ukrasnome predmetu. Ali, možda, s vremenom počinjemo 
razmišljati: "Ovo vaza i nije toliko 'savršena' kao što sam do sada smatrao, tu je mali 
nedostatak, nešto što ipak ne odgovara potpunoma mojoj početnoj zamisli. Možda bih 
trebao promijeniti njezina vanjski estetski izgled, dopuniti čime, pridodati štogod." Tada 
počinjemo razmišljati kako je preinačiti ili poboljšati, zamišljamo novo ostvarenje. 

Takve nam misli naviru u promjenljivim (prilagodljivim) poljima. Razmišljamo, kritični smo 
spram postojećeg, nismo posve sigurni možemo li to i poboljšati, no, svakako zamišljamo 
nove oblike, smišljamo bolja rješenja. Onda opet u začetnome križu, pobuđeni potrebom da 
ostvarimo štogod od tih zamisli, napokon poduzimamo korake kako bismo novo 
osmišljenome dali konačan, opipljiv, čvrst oblik u ustaljujućemu križa ... 

Ovaj jednostavan primjer upućuje na duboki smisao sustava polja. Takav se isti proces 
odvija tijekom neprestanih životnih promjena, kao i u razvoju i sazrijevanju ljudskoga bića. 

Kroz sustav polja, ovaj se ciklus odvija tri puta uzastopno unutar svakog pojedinog polja 
- već prema prispodobljenu značenju njegove tematike. 


Najkraće: 


U 1. polju, imamo potrebu za stvaranjem štogod korisnoga, uporabnoga, sa zebe, za Ja. 

U 2. polju, nastojim tomu dati oblik i postojanost, očuvati ga. 

U 3. polju, uspostavljamo kontakt s društvom i od njega učimo. 

U 4. polju, pobliže upoznajemo zajednicu, napose obiteljsku. 

U 5. polju, uživamo doživljavajući sebe kroz odnose. 

U 6. polju, nastojim sve poboljšati, činiti štogod bolje, jer smo svjesni svojih slabosti. 

U 7. polju, imamo potrebu za uspostavljanjem prisnija odnosa s drugima, s Ti. 

U 8. polju, stječemo iskustva rada s drugima, s Ti, kao dijelom društvena ustroja koje 
uređuje i zaštićuje sve, i izvršavamo svoje obveze. 

U 9. polju, težimo slobodarstvu i razvijamo zamisli i svjetonazor u skladu s tim. 

U 10. polju, sigurni smo u sebe, puni samopouzdanja, želimo voditi i usmjeravati druge. 

U 11. polju, u potrazi smo za osobama koji dijele naše mišljenje i uspostavljamo 

prijateljske odnose s njima. 
U 12. polju, trebamo se odreći svih zastarjelih obrazaca i potpuno se preusmjeriti. 


Ljudsko se biće razvija u skladu s ovim slijedom u tri koraka. U svakomu se stvaralačku 
procesu, kroz um, čuvstva i materiju, uvijek 'krije' tvorački impuls za ostvarenjem, a potom 
i uživanjem u stvorenome. Nakon stanovita vremena svjesnost mogućnosti poboljšanja 
stvorenoga ponovno pokreće proces, ispočetka. 

Izračun najniže oznake 


Pomoću kartice UDT-NO-PO tabele može izračunati položaj najniže i protutežne oznake i 
slijed promicanja dobne točke za svako polje. Ponajprije se izračuna veličina pojedina polja, 
čiju vrijednost potražimo u stupcu 'veličina polja'. 


UDT-NO-PO-tabela 


Stijedor | veičina 


Primjer kozmograma - 10. 05. 1942. 11:30 Zirich 
(nasumično odabrano mjesto, nadnevak i vrijeme) 


Za primjer, izračunat ćemo najnižu oznaku 1. i 10. polja kozmograma s ovog crteža. 
1. polje 


Ascendent (točka uzlazna znaka, odnosno vrh 1. polja) ovog kozmograma nalazi se na 7" 


Lava a vrhu 2. polja na 1“ Djevica (promjenjujemo zaokružene brojke u stupnjevima). 
Veličina 1. polja je: 


Od 7% do 30* : 23“ 
I, do vrha : 1? - ukupno: 24“ 
U UDT tabeli potražimo 24“ i, u stupcu 'veličina polja', nalazimo da je u polju takve 
veličine najniža oznaka (stupac 'NO') na, zaokruženo, 14*50' (točnije 14*49'58"). Ova se 
vrijednost, u stupnjevima i minutama, mora računati od vrha 1. polja (AC-a) koji se nalazi 
na, zaokruženo, 7*06' Lava, stoga se: NO 1. polja nalazi na 21*56' Lava 


Zbog prepoznavanja položaja u kozmogramu, istaknuli smo ovu oznaku plavom točkom 
(*) na obodu zodijaka. Istovjetan je postupak i s ostalim poljima, od 1. do 7. 


10. polje 


MC (točka podnevnika, odnosno vrh 10. polja) je na 20% Ovna, a vrh 11. polja je na 10" 
Blizanaca. Veličina 10. polja je: 


10* (do kraja Ovna) + 30" (Bikovih) + 10* (Blizančevih) = 50" 

U stupcu 'veličina polja' tražimo 50%, nalazimo da je u polju takve veličine najniža oznaka 
na, zaokruženo, 30%54' (točnije 30*54'06"). Budući da se ta vrijednost, u stupnjevima i 
minutama, mora računati od vrha polja (20% Ovna), dobivamo da je najniža oznaka za 10. 
polje na 50*54', odnosno na 20*54' Bika (50*54'-30*=20*54') 

Za polja od 7. do 12., odnosno od 36. do 72. godine, nije potrebno ponoviti izračun jer su 
položaji NO-e u svakomu od tih polja točno na 180", kako su već označeni u nasuprotnim 
poljima, od 1. do 7. 

Ovdje je to učinjeno zbog primjera sunčeva položaja, koje je u našemu kozmograma, na 
19*15' Bika, pa možemo govoriti o Suncu na najnižoj oznaci. 

Istovjetan je izračun položaja protutežne oznake, primjenjujući vrijednosti u stupcu 'PO', 
u UDT tablici, na obodu našeg primjera kozmogramu označena je zelenom točkom (+). 


Astro-Nex : besplatan astrološki program 

Astro-Nex je koristan i zanimljiv besplatan uslužni program koji se koristi za izračunavanje 
i crtanje kozmograma (astroloških karti) na API način. Vrlo je jednostavan za preuzimanje i 
instaliranje, a ima vrlo ugodno korisničko sučelje s puno korisnih i inovativnih značajki. 

